આ સંમેલનમાં માગ ઊઠી હતી કે, ખાંભા તાલુકાને તાત્કાલિક અછતગ્રસ્ત જાહેર કરવામાં આવે, ખેડૂતોનો પાક નિષ્ફળ ગયો ખેડૂતો દેવામાં ડૂબી ગયા છે અને આત્મહત્યા કરવા મજબૂર બન્યા છે ત્યારે ખેડૂતોના સંપૂર્ણ દેવા માફ કરવામાં આવે, ખરીફ વર્ષ 2018-19નો પાક વીમો સરકાર દ્વારા તાત્કાલિક ચુકવવામાં આવે, ખાંભા તાલુકાના પશુપાલકોની કફોડી સ્થતી હોય તાત્કાલિક ધોરણે ઘાસચારો ફાળવવામાં આવે, ખેતીમાં ઉપજ ન હોય ખાંભા તાલુકાના ખેત મજૂરોને રોજગારીનો પ્રશ્ન ઉપસ્થિત થયેલ હોય તાત્કાલિક ધોરણે રોજગારી પુરી પાડવામાં આવે, ખાંભા તાલુકાને ટેકાના ભાવથી કપાસ અને માગફરી જેવી જણસીઓની સરકાર દ્વારા ખરીદી કેન્દ્ર આપવામાં આવે.